text: Føroysku U21-mennirnir lótu ongan iva vera um, at teir vóru sterkari enn Angola. Føroyar settu seg á dystin frá byrjan og vunnu 34-21, eftir 18-8 í hálvleikinum.
text: #000001
text: Tað var eitt tendrað føroyskt lið, sum byrjaði dystin og løgdu okkara seg fram um 3-0 eftir 5 minuttir. Tað var skjótt eyðsýnt, at Føroyar var eitt betri lið enn Angola. Angola gjørdu nógvar tekniskar villur, sum okkara vóru dugnligir til at revsa. Elias Ellefsen á Skipagøtu stýrdi føroyska álopinum væl og komu okkara til góðar kjansir so at siga hvørja ferð. Í hinum endanum stóð Pauli Jacobsen sum múrur í fyrra hálvleiki og hevði eitt bjargingarprosent á heili 60, ferð eftir ferð pilkaði hann skotini hjá angolesum. Hálvleiksstøðan var 18-8 til Føroyar og var dysturin so at siga avgjørdur.Í seinna hálvleiki blivu fleiri av leikarunum, sum kunnu væntast at spæla nógv seinni í kappingini hvíldir, m.a. Elias á Skipagøtu, Pauli Mittún, Hákun West av Teigum og Pauli Jacobsen. Hóast spælið gjørdist heldur rótut um miðjan seinna hálvleik, tá angolesar komu fram at verja, so gjørdu innskiftararnir sítt arbeiði og hildu stand. Bjarni í Selvindi var eyðsýndur í føroyska álopinum, men mátti hann tíverri av vøllinum eftir ein samanstoyt, har hann fekk eina rivu í pannuna. Kristian Jensen úr VÍF kom inn í sínum fyrsta landsdysti og spældi sín fyrsta landsdyst væl og gjørdi fýra mál.Samanuntikið var talan um ein sera góðan dyst at byrja HM-endaspælið við. Allir leikarar komu á vøllin, heili 12 leikarar gjørdu mál, málverjarnir, Pauli Jacobsen og Aleksandar Lacok, høvdu eitt samlað bjaringarprosent á heili 48% og skoringsprosentið í álopinum var 85.Eftir dystin var Elias Ellefsen á Skipagøtu kosin besti leikari í dystinum. Elias spældi ein góðan dystin og var toppskjútti við 8 málum, harav 3 vóru brotskøst. Elias skoraði uppá allar sínar skotroyndir.Næsti dystur hjá Føroyum er ímóti Japan. Tann dysturin er hósdagin kl. 10.00, føroyska tíð. KVF vísir dystin.Dystargongdin:5 min. 3-010 min. 6-215 min. 11-420 min. 14-525 min. 16-630 min. 18-835 min. 21-1040 min. 25-1345 min. 26-1450 min. 28-1755 min. 29-1860 min. 34-21Málskjúttar hjá Føroyum:Elias Ellefsen á Skipagøtu 8 (3)Hákun West av Teigum 5Kristian Jensen 4Rói Ellefsen á Skipagøtu 4Bjarni í Selvindi 4Janus Dam Djurhuus 2Bogi Hansen 2Pauli Mittún 1Ísak Vedelsbøl 1Aleksandar Lacok 1Brian Slyne 1Ovi Lützen 1Málverjar:Pauli Jacobsen 59%Aleksandar Lacok 33%
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007